‹‹ምንድነው የሚባባሉት?›› ስላት፣ ‹‹ልጅየው በተለያዩ የአገር ጉዳዮች ላይ የሚሰጣቸው አስተያየቶችና ስድቦች ናላቸውን አዙሮታል፡፡ በዚህ ላይ እሳቸው እንደሚሉት ፖለቲካ ሳይገባው የሚሰነዝራቸው በኃይለ ቃልና በብልግና የታጀቡ አስተያየቶች እያሳበዳቸው ነው . . .›› እያለች ስትነግረኝ፣ ለአፍታ ያህል ዞር ብዬ ሳይ አባት የልጁን ሞባይል ስልክ ይዞ በሚያየው ጉድ እየተበሳጨ ነው፡፡ መበሳጨት ብቻ ሳይሆን ዕንባው ከዓይኖቹ እየፈሰሰ ነው፡፡ ልጁ ደግሞ አንገቱን ደፍቶ ፀጥ ብሏል፡፡ የአባትና የልጅ ሁኔታ ሲታይ በዚህ ዘመን ወላጅ መሆን እንዴት ያለ ከባድ ነገር መሆኑን ይናገራል፡፡ በአባትና በልጅ ጉዳይ ተመስጬ የባጥ የቆጡን ሳስብ ለካ ቦሌ ደርሰናል፡፡